作者：赵彦端
词牌/韵律：永遇乐

paragraphs: 杜曲桑麻，灞桥风雪，归梦无路。
马健凌秋，人间玩日，聊用宽迟暮。
摇摇羽扇，翩翩凫舄，胜处恍疑仙去。
笑相看，风林露草，古来有谁知趣。
黄公垆下，山阴亭畔，岁月著鞭如骛。
出塞功名，入关游说，纸上俱难据。
论诗说剑，尊前风味，天巧却容人觑。
问少陵，酣歌拓戟，为谁献赋。